ดาวโจนส์ปิดพุ่ง/น้ำมัน,ทองร่วง
หุ้นดาวโจนส์ปิดพุ่ง 278.24 จุด ด้านราคาน้ำมันลดลง 70 เซนต์ ขณะที่ทองคำลบ 8.10 ดอลลาร์
4 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,116.40 จุด เพิ่มขึ้น 278.24 จุด หรือ +0.80% ดัชนี เอสแอนด์พี 500 ปิดที่ 4,423.15 จุด เพิ่มขึ้น 35.99 จุด หรือ +0.82% ดัชนี แนสแดค ปิดที่ 14,761.29 จุด เพิ่มขึ้น 80.23 จุด หรือ +0.55%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 3 ส.ค. ขณะที่ดัชนี เอสแอนด์พี 500 ปิดทำนิวไฮ โดยได้แรงหนุนจากการพุ่งขึ้นของหุ้นกลุ่มพลังงานและกลุ่มอุตสาหกรรม รวมทั้งผลประกอบการที่ดีเกินคาดของบริษัทจดทะเบียน ขณะที่นักลงทุนจับตาการเปิดเผยตัวเลขจ้างงานนอกภาคเกษตรเดือนก.ค.ของสหรัฐในวันศุกร์นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ย. ลดลง 70 เซนต์ ปิดที่ 70.56 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนตุลาคม ลดลง 48 เซนต์ ปิดที่ 72.41 ดอลลาร์ต่อบาร์เรล ตลาดกังวล การแพร่ระบาดของตัวกลายพันธุ์เดลตาในสหรัฐฯและจีน 2 ชาติผู้บริโภครายใหญ่ที่สุดของโลกราคาทองคำโคเม็กซ์งวดส่งมอบเดือนธันวาคม ลดลง 8.10 ดอลลาร์ ปิดที่ 1,814.10 ดอลลาร์ต่อออนซ์